10. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 1783/70 της 21/21 Οκτ. 1970  (ΦΕΚ Β΄ 734) Περί καθορισμού όρων, προϋποθέσεων και κομίστρου κατά την χρησιμοποίησιν Λεωφορείων Ι.Χ. υπό των εν Ελλάδι Αεροπορικών Επιχειρήσεων. Έχοντες υπ' όψιν: 1.Το υπ' αριθ. 304 Ν.Δ/μα (ΦΕΚ Α΄ 195/27.9.69). 2.Το υπ' αριθ. 544 Ν.Δ/μα (ΦΕΚ Α΄ 110/15.5.70). 3.Την επί του ύπερθεν θέματος από 1.6.70 εισήγησιν της Υπηρεσίας Πολιτικής Αεροπορίας. 4.Την ανάγκην καλυτέρας εξυπηρετήσεως των εν τοις αεροδρομίοις διακινουμένων επιβατών, αποφασίζομεν: 1.Καθορίζομεν όπως, τα υπό των εν Ελλάδι ασκουσών αεροπορικήν εκμετάλλευσιν επιχειρήσεων, χρησιμοποιούμενα λεωφορεία, πληρούν τας κάτωθι προϋποθέσεις: α)Τα εκάστοτε χρησιμοποιούμενα λεωφορεία, να είναι συγχρόνου τουριστικού τύπου και να πληρούν τας απαραιτήτους προϋποθέσεις ασφαλείας, ανέσεως, καθαριότητος κλπ. β)Ο αριθμός των εν λόγω αυτοκινήτων, η χωρητικότης αυτών, αι διαδρομαί και η συχνότης εξυπηρετήσεως, να είναι ανάλογοι προς τα αντίστοιχα αεροπορικά δρομολόγια και προς τον αριθμόν των δι' αυτών αφικνουμένων ή αναχωρούντων επιβατών, εις τρόπον ώστε, να εξασφαλίζηται ή άνευ καθυστερήσεως και ταλαιπωρίας, διακίνησις των περί ων πρόκειται επιβατών. γ)Η μεταφορά μη καθημένων επιβατών, απαγορεύεται αυστηρώς. δ)Διά των εν λόγω λεωφορείων επιτρέπεται η μεταφορά μόνον των διά των αεροπλάνων ταξειδευόντων επιβατών, των συνοδευόντων αυτούς, ως και του προσωπικού των Αεροπορικών Εταιρειών. Οι εκ του προσωπικού των Εταιρειών επιτρέπεται να μεταφέρωνται δωρέαν, εφ' όσον υφίστανται κεναί θέσεις, επί τη αποδείξει της ιδιότητός των. ε)Το προσωπικόν των λεωφορείων να τυγχάνη ευπρεπούς εμφανίσεως και συμπεριφοράς και να έχη τας απαραιτήτους στοιχειώδεις γνώσεις της αγγλικής ή ετέρας ξένης γλώσσης κατά τας ανάγκας της χρησιμοποιούσης αυτό αεροπορικής Εταιρείας. 2.Το κατ' επιβάτην μετά των αποσκευών, αυτού καταβαλλομένον κόμιστρον δι' εκάστην μετάβασιν από του Αεροδρομίου εις την Πόλιν και αντιστρόφως, ορίζεται εις 12 δραχμάς κατ' ανώτατον όριον, μη αποκλειομένης της καθιερώσεως υπό των εν λόγω Εταιριειών εισιτηρίων μικροτέρας τιμής. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Διά της υπ' αριθ. Η. 10694/1971 αποφάσεως (κατωτ. σελ. 768,04), τα διά της ανωτέρω καθορισθέντα ισχύουσι και διά τα λεωφορεία της Ολυμπιακής Αεροπορίας. 11. ΑΠΟΦΑΣΙΣ ΥΠΟΥΡΓΩΝ ΝΑΥΤΙΛΙΑΣ,  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Ε2/Α/23700/5744 της 5/25 Ιουλ.  1972 (ΦΕΚ Β΄ 518) Περί ιδρύσεως και λειτουργίας Κοινοτικού αεροδρομίου παρά τη θέσει "ΑΧΙΛΛΕΑ" της Κοινότητος Φριλιγκιανίκων, της νήσου Κυθήρων. 